### 10.    Orientering - Bosætningsindsatsen i Kalundborg kommune

**Åbent**

Sagsnr.: 326-2015-58315       J.nr.: 00.16.02           Dokumentnr.:
326-2016-442605

**Sagstype**

Orientering

**Resume og sagens baggrund**

Kommunalbestyrelsen i Kalundborg Kommune besluttede primo
2015 at fremme indsatsen for at øge antallet af indbyggere og derved styrke
vækst og fremgang i kommunen. Den dedikerede indsats er forankret i
Udviklingsstaben og har nu været i gang i 1½ år. Denne sagsfremstilling har til
formål at beskrive udviklingen i arbejdet med bosætning i Kalundborg Kommune.

**Indstillinger**

Direktøren indstiller, at orienteringen om status på
bosætningsindsatsen i Kalundborg Kommune tages til efterretning.

**Behandling**

Økonomiudvalget, Kommunalbestyrelsen.

**Sagsfremstilling**

[adresse] arbejde med bosætning har været opdelt i
flere faser i henholdsvis en rammeforståelse, eksekvering og perspektivering i
forhold til projekt og drift. Denne orientering tager udgangspunkt i disse
faser ud fra en kronologisk vinkel.

*2015 – 2. halvår*

I august måned blev der udarbejdet et forslag til en
bosætningsstrategi med henblik på at øge antallet af borgere i Kalundborg
Kommune. Strategien (Bilag 1) blev vedtaget af Kommunalbestyrelsen d. 30.
september, og den understøtter den overordnede vision om, at Kalundborg er et
godt sted at bo, leve og arbejde. Strategien bygger blandt andet på læring fra
projektet 'Øget bosætning gennem synlig velfærd', og med udgangspunkt i job og
relationer beskrives de målgrupper, Kalundborg Kommune ønsker at tiltrække og fastholde:

Nyuddannede, indpendlere, 60+'ere og børnefamilier.

Bosætningsstrategien understreger betydningen af, at
Kalundborg Kommune kun opnår det kvantitative mål på 50.000 indbyggere i 2020
ved at samarbejde både med interne og eksterne parter. Dette gør sig gældende
ved flere indsatser som for eksempel udvikling af boligtilbud, fritidstilbud og
uddannelsesmuligheder.

En indsats som nævnes i bosætningsstrategien er rekruttering
af kvalificeret arbejdskraft til virksomheder i Kalundborg kommune. Derfor var
Kalundborg kommune repræsenteret på naturvidenskabelige uddannelsesmesser på
[adresse] og i [adresse] i oktober og november 2015. Udover at fortælle fremtidig
arbejdskraft og potentielle borgere om [adresse] attraktive arbejdsmarked
blev der også lagt vægt på de mange muligheder for at få et aktivt fritidsliv i
[adresse] skønne natur (Bilag 2).

Bosætningsstrategien beskriver nødvendigheden af netværk,
derfor blev der oprettet et korps af lokalambassadører, og alle tilflyttere i
kommunen får tilbud om at blive tilknyttet en ambassadør. En lokalambassadør er
en borger, der har lyst til at modtage en tilflytter og fortælle om muligheder
i det lokalområde, vedkommende er flyttet til. Derudover blev alle tilflyttere
i 2015 i december inviteret til en julecafé, hvor der var gode muligheder for
at få etableret nye bekendtskaber.

*2016 – 1. halvår*

Bosætningsstrategien er fulgt op af en bosætningshandleplan
(Bilag 3).

Handleplanen er oprettet som et levende dokument, hvor
aktiviteter og projekter, der fremmer tiltrækning, modtagelse og fastholdelse
af de i bosætningsstrategien beskrevne målgrupper, løbende tilføjes.

Gorm Hansen beskrevet i handleplanen er inddelt
i:

1. Afsluttede eller idriftsatte initiativer

*(eksempel: Etablering af
straksmail '[e-mail]')* 2. Igangsatte initiativer
 *(eksempel: Gennem organisationsfortællingen
gøre kommunale medarbejdere til ambassadører for kommunen)* 3. Planlagte initiativer - Kort bane
 *(eksempel: Assistere i arbejdet omkring
rekruttering af akademikere til lærerstillinger i Kalundborg kommune (TeachFirst))* 4. Planlagte initiativer - Lang bane
 *(eksempel: Udarbejde plan for etablering af
flere midlertidige boliger i Kalundborg by)* 5. Mulige initiativer
 *(eksempel:* *Facilitere info om frivilligt arbejde i samarbejde med
frivillighedskonsulenten**)*

For hver aktivitet angives, om aktiviteten understøtter
tiltrækning, modtagelse eller fastholdelse af en eller flere målgrupper. Der er
også beskrevet et mål for aktiviteten samt sat ansvar og tidspunkt for
implementering. Se eksempel med velkomstbreve til alle tilflyttere:

*1. - Afsluttede (A) eller idriftsatte (I) initiativer*

|  |  |  |  |  |  |
| --- | --- | --- | --- | --- | --- |
| **Formål** | **Målgruppe** | **Aktivitet** | **Mål** | **Ansvar** | **Hvornår** |
| Modtage | Alle | Velkomstbreve fra borgmester. | Alle tilflyttere skal bydes velkommen med brev fra kommunens borgmester. | Bosætningsteam | (I)  Hver måned |

Eksempel på anvendelse af data

For at fremme indsigten i målgruppernes forskellige behov og
kvalificere aktiviteter, blev en antropologisk undersøgelse udarbejdet (Bilag
4). Målet med undersøgelsen var at afdække nyuddannedes behov og ønsker til
bolig, arbejds- og fritidsliv i forhold til varig tilflytning til Kalundborg
kommune. Analysen identificerede tre profiler: 'Fritidsdyrker', 'Redebygger' og
'Den urbane' og viste, at 65% af deltagerne havde 'Fritidsdyrker' som primære
element.

Indsigten blev følgende anvendt i udarbejdelse af materiale
til efterårets karrieremesser i [adresse] og Aalborg, heriblandt en 360° film,
hvor herboende viser fritidsaktiviteter på land i vand og i luften.

*2016 – 2. halvår*

Et unikt samarbejde blev etableret mellem Kalundborg Kommune
og en række virksomheder i kommunen, da Novo Nordisk som initiativtager ansøgte
Styrelsen for International Rekruttering og Integration om midler til en SIRI
projektansættelse. Ansættelsen af en ny medarbejder betyder, at Kalundborg
Kommune tilbyder håndholdt bosætning, hvilket indebærer en direkte og personlig
modtagelse af både dansk og udenlandsk arbejdskraft.

Til den personlige modtagelse og som nyt materiale til
arbejdet omkring tiltrækning af nye indbyggere er der udarbejdet en
velkomstmappe. Mappen kan tilpasses alt efter målgruppe med de tilbud,
Kalundborg Kommune har. Eksempler herpå er indhold på engelsk til udenlandske
tilflyttere eller en beskrivelse af muligheden for Fleksibel Boligudlejning i
almennyttige boliger til indpendlere.

Ifølge bosætningsstrategien skal det være nemt at finde
relevant information om de muligheder, man har som tilflytter til Kalundborg
kommune. En række nyansatte på kommunens virksomheder kommer fra udlandet, og
derfor er der nu lagt link på [adresse] hjemmeside til undersider,
hvor man på engelsk kan læse om at leve og bo i Kalundborg. Se mere på <https://www.kalundborg.dk/Om_kommunen/Tilflytter/Newcomers.aspx>

Gorm Hansen understøtter også etableringen af
Knowledge Hub Zealand, en campus, knyttet til et virksomhedsnært studie og
test- og demonstrationsmiljø. Som eksempel arbejdes der med aktiviteter i
forhold til modtagelse af de studerende og integration i nærmiljøet, så de
oplever, at studietiden foregår i et attraktivt miljø, hvor de efterfølgende
har lyst til at søge job og blive boende.

*2017 - Perspektivering*

Det fremtidige arbejde vil fortsat foregå inden for rammerne
af Kalundborg Kommunes bosætnings- og udviklingsstrategi.

Udviklingen i antallet af indbyggere er stadigt stigende
(Bilag 5), men der skal arbejdes for i højere grad at bruge data til at
indikere, hvor der er størst behov for at sætte ind med indsatser. Hermed vil
arbejdet blive endnu mere målrettet og give større gevinst.

Nye spændende initiativer som etableringen af en
videregående uddannelse i [adresse], nyt samarbejde med Høng ejendomsmægler
som lokalambassadør og skoler, der involverer børn og unge i projekter med øget
bosætning som emne, viser muligheder for et langt større samarbejde og dermed
et bedre resultat i forhold til at få flere borgere i Kalundborg Kommune.

Den væsentligste indsats i det dedikerede arbejde med
bosætning siden sommeren 2015 er, at det er lykkes at få en bred forankring i
både hele administrationen og blandt eksterne parter. Således er bosætning ikke
længere en indsats, der foregår i kun en enkelt del af organisationen, men en
fælles sag. Det er en ny og fælles måde at tænke på, uagtet om der arbejdes med
kommuneplanlægning, klimaindsatsen, den bynære havnepark, eller kulturtilbud.

Bosætning er blevet en integreret del af grundfortællingen i
kommunikationsstrategien og er afsæt for den dialog, der fremover vil være at
finde på [adresse] profil på facebook. Bosætning er således ikke et
smart slogan eller et finurligt designet logo, men i stedet et større
samarbejde blandt de mange, der arbejder for, at Kalundborg også fremover skal
være et godt sted at bo og leve.

**Økonomiske konsekvenser**

Ingen.

**Økonomiudvalgets møde den 18.
januar 2017:**

Anbefales.

**Bilag**

|  |  |
| --- | --- |
| Bosætning: [adresse] bosætningsstrategi\_pdf version | 326-2016-374451 |
| Bosætning\_\_Handleplan\_v1\_6.docx | 326-2016-166136 |
| Udvikling i indbyggerantal | 326-2017-10204 |
| Kom\_til\_Kalundborg\_dimittender\_Antropologerne\_160628 | 326-2017-10327 |
| Udsnit af bosætningsmateriale | 326-2017-10545 |